Conseho Electoral di Aruba

Conseho Electoral di Aruba (oficialmente Electorale Raad, ER) ta un organo independiente cu ta responsabel pa e proceso electoral conforme e tareanan cu a wordo asigna na dje den e Ordenansa Electoral (Kiesverordening) y e Ordenansa pa Partidonan Politico (Landsverordening Politieke Partijen). Durante un eleccion Conseho Electoral ta determiná e curso di e sucesonan y tambe ta cumpli cu un tarea di supervision. E ta funciona completamente independiente di parlamento y di gobierno di Aruba y tin como mision pa promove confiansa di e ciudadania den e proceso democratico y garantisá integridad di cada eleccion. 

 Historia 
Desde inicio di decada 1940 ta tene eleccionnan na Aruba como un teritorio electoral separa den Kolonia Korsou y despues den Antias Hulandes. Su hoofdstembureau tabata encarga cu tur eleccion; tanto pa miembro di Koloniale Raad, Raad van Politie (conoci como Landsraad), Parlamento di Antias Hulandes desde 1949 y Conseho insular di Aruba desde 1951. Desde su status aparte na 1986 Aruba tin un solo eleccion cu ta pa miembro di Parlamento di Aruba.

 Tarea 
 Hoofdstembureau 
E miembronan di e Conseho Electoral hunto ta forma e hoofdstembureau (urna electoral mayo) cu ta dispone di e siguiente competencianan:
 postulacion di candidatonan
 investigacion di e valides di e listanan
 stipulacion di e valides di e listanan (y mantencion di e kandidatonan riba e listanan)
 numeracion di e listanan y otorgamento di color na e partidonan participante
 fihamento di e resultadonan electoral
 compilacion di e credencialnan

Banda di e hoofdstembureau tin e urnanan electoral (stembureau), unda e electorado ta deposita su voto riba dia di eleccion. A dividi e isla den districtonan electoral. Cada districto electoral tin un urna electoral cu generalmente no ta consisti di mas cu 1.200 votado.S.D. Luydens,Handleiding tot het algehele (voor) proces van de verkiezingen, er.aw Cada urna electoral tin tres miembro, cada uno cu su tareanan specifico y di cua uno ta fungi como presidente.Leidraad 2024, Conseho Electoral, pag. 5-6 Desde eleccion 2021, en conexion cu e crisis di corona, a amplia e cantidad di urnanan electoral di 64 pa 70 pa asina maximalisa e cantidad di votado pa urna electoral na 1.050.

Un otro tarea di Conseho Electoral ta e registracion di partidonan polítiko.

 Comision di Finansa 
Desde 1 di januari 2021 e Ordenansa pa Partido Politico (AB2020 no. 153) ta na vigor na Aruba cu ta haci entrega obligatorio di un lista di donacion.Obligacion di entrega di e lista di donacion na Comision di Finansa di Partido Politico, Conseho Electoral E supervision di e finansa di tur partido politico y candidato ta cay bou di un comision di finansa, cu ta wordo presidi pa e presidente di e Conseho Electoral. Partidonan politico mester entrega e lista di donacion na Comision di Finansa di Partido Politico, NoticiaCla (24 di october 2024) Pa eleccion 2024 e comision den henter su constelacion pa prome biaha ta supervisa e finansa di tur partido y candidato durante henter e proceso electoral.

 Composicion 
Conseho Electoral ta consisti di seis miembro, nan ta:
 un presidente, 
 un presidente suplente, 
 tres miembro cu ta representa partidonan politico y 
 e direktor di Oficina di Registro Civil y Registro di Poblacion (DBSB), den calidad di miembro-consehero. 
E presidente ta wordo nombrá pa presidente di Corte Comun y e presidente suplente pa e presidente di 'Algemene Rekenkamer Aruba' (ARA). E tres miembro (y tres miembro suplente) ta wordo cada uno asigna pa un di e tres partido politico cu a obtene mas voto durante e ultimo eleccion.

 Lista di presidente 
Prome cu Aruba su status aparte e presidente di e hoofdstembureau tabata e gezaghebber di Aruba.
 Roberto M. Pablo (1988-??)
 Hubert Maduro (2005-2017)
 Glenn Thodé (2017-2021)
 Monica Kock (2021-2024)
 Rosslin Marchena (2024-presente)

 Mira tambe 
 Eleccion na Aruba

 Link externo 
 Website oficial di Conseho Electoral di Aruba

Category:Aruba
Category:Polítika na Aruba